Document ID: 31994R3115

31994R3115
L 345/1
SLUŽBENI LIST EUROPSKE UNIJE
UREDBA KOMISIJE (EZ) br. 3115/94
od 20. prosinca 1994.
o izmjenama priloga I. i II. Uredbe Vijeća (EEZ) br. 2658/87 o tarifnoj i statističkoj nomenklaturi i o Zajedničkoj carinskoj tarifi
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezine članke 9. i 12.,
budući da je Uredbom (EEZ) br. 2658/87 uspostavljena nomenklatura robe, u daljnjem tekstu „kombinirana nomenklatura”, da bi se istovremeno zadovoljilo zahtjeve Zajedničke carinske tarife kao i statistike vanjske trgovine Zajednice;
budući da je potrebno izmijeniti kombiniranu nomenklaturu kako bi se uzelo u obzir:
-
promjene uvjeta u vezi sa statistikom ili trgovinskom politikom, posebno na temelju Odluke Vijeća kojom su istodobno stupili na snagu akti o primjeni rezultata Urugvajske runde multilateralnih pregovora o trgovini (2) i Uredbe Vijeća o određenim mjerama koje proizlaze iz zaključka pregovora prema članku XXIV. stavku 6. i drugim mjerama koje su potrebne u svrhu pojednostavnjivanja (3),
-
potrebu da se tekstovi usklade i pojasne;
budući da se u članku 12. Uredbe (EEZ) br. 2658/87 predviđa da Komisija svake godine na osnovi Uredbe, koja se primjenjuje od 1. siječnja sljedeće godine, usvoji potpunu verziju kombinirane nomenklature zajedno s odgovarajućim autonomnim i konvencionalnim carinskim stopama Zajedničke carinske tarife, kako proizlazi iz mjera koje usvoji Vijeće ili Komisija (4);
budući da je potrebno unijeti nove podatke u popis u Prilogu II. Uredbe (EEZ) br. 2658/87 u vezi s određenim mjerama Zajednice iz članka 2. te Uredbe da bi se uzeo u obzir razvoj mjera Zajednice koje bi mogle utjecati na TARIC;
budući da su mjere koje su predviđene ovom Uredbom u skladu s mišljenjem Odsjeka za tarifnu i statističku nomenklaturu Odbora za Carinski zakonik,
DONIJELA JE OVU UREDBU:
Članak 1.
Prilozi I. i II. Uredbe (EEZ) br. 2658/87 zamjenjuju se prilozima ovoj Uredbi.
Članak 2.
Autonomne i konvencionalne carinske stope koje su popisane u Prilogu I., dijelu 3., odjeljku I., Prilogu II., zamjenjuju odgovarajuće carinske stope koje su popisane u Prilogu I., dijelu 2. (pregled carina) od datuma koji odredi Vijeće u okviru primjene sporazuma sklopljenih tijekom Urugvajske runde multilateralnih pregovora o trgovini.
Članak 3.
Ova Uredba stupa na snagu 1. siječnja 1995.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 20. prosinca 1994.

Labels: 3
19